rejauldu/bengali-wikipedia huggingface dataset:
thumb|283px|পরিকল্পিত  ডেল্টা-ওয়াই ট্রান্সফরমার হচ্ছে এক ধরনের তিন দশা অবস্থার তড়িৎ শক্তির ট্রান্সফরমার নকশা যেখানে প্রাথমিক দিকে ডেল্টা সংযুক্ত কুণ্ডলী থাকে এবং আনুষঙ্গিক দিকে ওয়াই/স্টার সংযুক্ত কুণ্ডলী থাকে। ওয়াই সংযুক্ত দিকে একটি নিরপেক্ষ তার সংযোগ দেয়া যায়। এটি একটি একক তিন দশার ট্রান্সফরমার হতে পারে, আবার একে তিনটি একক দশার ট্রান্সফরমার থেকেও তৈরি করা যায়। এর আরেক নাম ডেল্টা-স্টার ট্রান্সফরমার।  ট্রান্সফরমার thumb|ডেল্টা-ওয়াই ট্রান্সফরমার-এর সম্ভাব্য গঠন। ডেল্টা-ওয়াই ট্রান্সফরমার বাণিজ্যিক, শিল্পকারখানা, এবং ঘনবসতির আবাসিক এলাকায়, তিন দশার তড়িৎ শক্তির বিতরন ব্যবস্থার ক্ষেত্রে খুবই পরিচিত।  এর একটি উদাহরণ হচ্ছে বিতরণ ট্রান্সফরমার, যার ডেল্টা সংযুক্ত প্রাথমিক প্রান্তে, ১১ কিলোভোল্টের তিনটি দশা রয়েছে যেখানে কোন নিরপেক্ষ অথবা আর্থিং তার অবিদ্যমান, আর স্টার (অথবা ওয়াই) সংযুক্ত আনুষঙ্গিক প্রান্তে ৪১৫ ভোল্টের ৩-দশার সরবরাহ বিদ্যমান, এবং প্রতি দশা এবং নিরপেক্ষ (ভূতলে স্থাপিত) প্রান্তের মাঝে ২৪০ ভোল্টের স্থানীয় বিভব পার্থক্য বিদ্যমান।  ডেল্টা কুণ্ডলীর কারণে তড়িতের তৃতীয় সমমেল ট্রান্সফরমারের মধ্যেই সীমাবদ্ধ থাকে, এবং এর ফলে তড়িৎ পরিবহন লাইনে তৃতীয় সমমেল তড়িৎপ্রবাহ প্রবাহিত হতে পারে না।Electrical Transmission and Distribution Reference Book,Westinghouse Electric Corporation, 1964, Chapter 5, table 15  ডেল্টা-ওয়াই ট্রান্সফরমার বর্তনীতে ৩০, ১৫০, ২১০ অথবা ৩৩০ ডিগ্রির দশা পরিবর্তন নিয়ে আসে। এজন্য এদেরকে ওয়াই-ওয়াই (অথবা ডেল্টা-ডেল্টা) ট্রান্সফরমারের সাথে সমান্তরালে স্থাপন করা যায় না। যদিও, এদেরকে অনন্য কিছু বর্তনী এবং ডেল্টা-ওয়াই (অথবা ওয়াই-ডেল্টা) ট্রান্সফরমারের কিছু বিশেষ বর্তনীর সাথে সমান্তরালে স্থাপন করা যায়।   আরো দেখুন   তড়িৎ শক্তি বিতরণ  হাই লেগ ডেল্টা  প্রধান শক্তি ব্যবস্থা  মোটর মৃদু স্টারটার  তথ্যসূত্র  বহিঃসংযোগ  তিন-দশার ট্রান্সফরমার বর্তনী  বিষয়শ্রেণী:বৈদ্যুতিক যন্ত্র বিষয়শ্রেণী:তিন-দশার পরিবর্তী প্রবাহের বৈদ্যুতিক শক্তি বিষয়শ্রেণী:বৈদ্যুতিক যন্ত্রের উপাদান বিষয়শ্রেণী:বৈদ্যুতিক রূপান্তরক
রামি ফাইজ আবু শামাল্লাহ (, ; জন্ম: ২২ সেপ্টেম্বর ১৯৮৬; রামি ফাইজ নামে সুপরিচিত) হলেন একজন জর্ডানীয়-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং কাতার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  রামি ২০১৭ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন রামি ফাইজ আবু শামাল্লাহ ১৯৮৬ সালের ২২শে সেপ্টেম্বর তারিখে জর্ডানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৭ সালের ১৭ই জানুয়ারি তারিখে, ৩০ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী রামি মলদোভার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। উক্ত ম্যাচের ৬১তম মিনিটে রক্ষণভাগের খেলোয়াড় ইয়াসির আবু বকর ইসার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ১–১ গোলে ড্র করেছিল। কাতারের হয়ে অভিষেকের বছরে রামি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল কাতার  ২০১৭  ১  ০ সর্বমোট  ১  ০  তথ্যসূত্র  বহিঃসংযোগ          বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফুলব্যাক বিষয়শ্রেণী:কাতার স্টার্স লিগের খেলোয়াড় বিষয়শ্রেণী:কাতারি ফুটবলার বিষয়শ্রেণী:কাতারের আন্তর্জাতিক ফুটবলার বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:কাতারের নাগরিকীকৃত নাগরিক
ইন্দুবালা দেবী  () ( নভেম্বর , ১৮৯৮ – ৩০ নভেম্বর , ১৯৮৪) বাংলার খ্যাতনামা গায়িকা-অভিনেত্রী এবং নজরুলগীতির প্রবাদপ্রতিম শিল্পী ।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৬    জন্ম ও প্রারম্ভিক জীবন   ইন্দুবালার জন্ম ১৮৯৮ খ্রিস্টাব্দের নভেম্বরে ব্রিটিশ ভারতের অমৃতসরে। পিতা মতিলাল ছিলেন কবি মনমোহন বসুর দ্বিতীয় পুত্র। ইন্দুবালার মা রাজাবালা ট্রাপেজি হিসাবে কাজ করতেন পিতার 'গ্রেট বেঙ্গল সার্কাসে'। তবে ইন্দুবালার জন্মের পর তার মা সার্কাসের কাজ ছেড়ে চলে আসেন কলকাতায় এবং আশ্রয় পান জীবনকৃষ্ণ ঘোষের কাছে এবং সঙ্গীতচর্চা শুরু করেন। মায়ের কাছে ইন্দুবালা গান শেখার পর প্রথমে সঙ্গীত চর্চা শুরু করেন গৌরীশঙ্কর মিশ্রের কাছে। এ ছাড়াও তালিম নেন কালীপ্রসাদ মিশ্র, ইলাহি বক্স এবং কিংবদন্তি সঙ্গীতশিল্পী গওহর জানের  কাছে। পরবর্তীকালে তিনি যাঁদের সান্নিধ্য পান তারা হলেন গিরীন চক্রবর্তী, কমল দাশগুপ্ত, সুবল দাশগুপ্ত, জামিরুদ্দিন খান এবং কাজী নজরুল ইসলাম। পরবর্তীকালে ইন্দুবালা হয়ে ওঠেন নজরুলগীতির প্রবাদপ্রতিম শিল্পী।   সঙ্গীত ও অভিনয় জীবন   আঠারো বছর বয়সে তার প্রথম গানের রেকর্ড - 'ওরে মাঝি তরী হেথায়' এবং 'তুমি এস হে, এস হে'। শোভাবাজার রাজবাড়ি, কালীকৃষ্ণ ঠাকুরের বাড়ি, হরেন শীল ও খেলাত ঘোষের বাড়ির তিনি নিয়মিত গায়িকা ছিলেন। ১৯২৭ খ্রিস্টাব্দে যখন ইন্ডিয়ান ব্রডকাস্টিং সার্ভিস (পরবর্তীতে অল ইন্ডিয়া রেডিও বা আকাশবাণী) যখন সম্প্রচার শুরু করে, দ্বিতীয় দিনের শিল্পী ছিলেন ইন্দুবালা। পরবর্তী পঞ্চাশ বৎসর ধরে তিনি ছিলেন বেতারের নিয়মিত শিল্পী। ১৯৩৬ খ্রিস্টাব্দে মহীশূর রাজদরবারে র সভা-গায়িকা হিসাবেও কাজ করেছেন। প্রায় পাঁচ দশকের বেশি সময় ধরে বাংলার ঘরে ঘরে বাজত ইন্দুবালার গান-   'অঞ্জলি লহ মোর সঙ্গীতে'  'আজ বাদল ঝরে'  'বউ কথা কও'  'মোর ঘুম ঘোরে এলে মনোহর'  'মোহে পনঘট পর নন্দলাল'  সঙ্গীতের পাশাপাশি নাটক ও সিনেমায় তিনি অভিনয় করেছিলেন। অভিনয় শুরু করেন ১৯২২ খ্রিস্টাব্দে সার্কাসের মেয়েদের নিয়ে তৈরি তার মায়ের 'রামবাগান ফিমেল কালী থিয়েটার' এ। পরে বাংলা মঞ্চের বহু নাটকে তিনি অংশ নিয়েছিলেন।  শিশিরকুমার ভাদুড়ীর সঙ্গে প্রথম অভিনয় করেন 'প্রফুল্ল' নাটকে।  স্টার থিয়েটারে ' নসীরাম' নাটকে প্রথম দানীবাবুর সঙ্গে অভিনয় করার সুযোগ পান। চলচ্চিত্রে তার প্রথম অভিনয় ১৯৩৩ খ্রিস্টাব্দে 'যমুনা পুলিন' ছায়াছবিতে। এরপর একে একে তিনি ৪৮ টি ছবিতে অভিনয় করেন। উল্লেখযোগ্য ছবিগুলি ছিল -   'নলদয়মন্তী'  'মীরাবাঈ'  'চাঁদসদাগর'  'বিল্বমঙ্গল'  বাংলা ও হিন্দি ছাড়াও তিনি তামিল, তেলুগু, উর্দু ওড়িয়া পাঞ্জাবি ছবিতেও অভিনয় করেছেন। ভালো নাচতে পারতেন। ১৯৫৬ খ্রিস্টাব্দে বারবণিতাদের নিয়ে তিনি যে সম্মেলনের প্রয়াস করেছিলেন তার নাম দিয়েছিলেন 'সমাজ উপেক্ষিতা পতিতা নারীদের সম্মেলন'।   সম্মাননা   ১৯৭৫ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন। ১৯৭৬ খ্রিস্টাব্দে এইচএমভি গোল্ডেন ডিস্ক এবং আকাশবাণী থেকে পুরস্কার লাভ করেন।   মৃত্যু   ইন্দুবালা দেবী ১৯৮৪ খ্রিস্টাব্দে ৩০ শে নভেম্বর কলকাতায় প্রয়াত হন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:গায়িকা-অভিনেত্রী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:অমৃতসরের ব্যক্তি বিষয়শ্রেণী:ভারতীয় গায়িকা বিষয়শ্রেণী:কলকাতার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:কলকাতার সঙ্গীতশিল্পী
সুইডেন মুসলিম সমিতি () হল সুইডেনের বৃহত্তম মুসলিম সংগঠন, যা সুইডেনের প্রায় ৭০,০০০ মুসলমানকে প্রতিনিধিত্ব করে। এটি সুয়েডীয় ধর্মীয় সমিতি সহায়তা কর্তৃপক্ষ থেকে রাষ্ট্রীয় সহায়তা গ্রহণ করে।  ১৯৮০-এর দশকের মাঝামাঝি এসএমএফ-এর চেয়ারম্যান মাহমুদ আলদেব স্টেটনস ইনভান্ডারভার্কের (সুইডিশ অভিবাসন সংস্থার প্রাক্তন নাম)  সাথে মিলিতভাবে "সুইডেনে ইসলাম" (সুইডিশ: Islam i Sverige) নামে লিফলেট রচনা করেছিলেন, যাতে তিনি এই মত ব্যক্ত করেছেন যে, ইসলাম হল একটি সর্বত্র-অন্তর্ভুক্ত বিশ্বাস ব্যবস্থা যা দৃঢ় নির্দেশ দেয় যা দৈনন্দিন নৈতিক, আধ্যাত্মিক, রাজনৈতিক ও অর্থনৈতিক জীবনের সমস্ত ক্ষেত্রে অনুসরণ করা উচিত। ২০০৬ সালে, এসএমএফের চেয়ারম্যান হিসাবে তিনি সুইডিশ সংসদে (সুইডিশ: রিক্সড্যাগ) প্রতিটি পক্ষকে একটি চিঠি লেখেন যেখানে তিনি মুসলমানরা যেন একটি বিশেষ আইন ও বিধি পায় তার দাবি জানান: ইমামদের অবশ্যই বিবাহবিচ্ছেদ অনুমোদন করতে হবে, বিদ্যালয়গুলিতে পৃথকভাবে মুসলিম শিশুদের আরবি ও ধর্ম শেখানো উচিত এবং ছেলে-মেয়েদের একসাথে সাঁতার শেখা উচিত নয়। আলদেবে আরও দাবি করেন যে নিয়োগকর্তারা যেন ইসলামি ছুটি উদযাপনের জন্য মুসলমানদের সবেতনে অতিরিক্ত দু'দিনের ছুটি দেয়। Muslim Council: no support for 'special laws' , The Local, 29 April 2006. ছাতা সংগঠন, সুইডেন মুসলিম পরিষদসহ সুইডেনের অন্যান্য মুসলিম সংগঠনগুলি চিঠিটি থেকে নিজেদেরকে দূরে সরিয়ে নিয়ে যায় এবং তার নিজের সমিতির সদস্যরা এর বিরোধিতা করলে আলদেবে তার প্রস্তাব প্রত্যাহার করতে বাধ্য হন। সর্বজনীন ইসলাম সম্পর্কিত আলদেবীর ধারণাগুলি হল এবং দাবি করে যে ইসলামপন্থী হাসান আল-বানার আদর্শে প্রতিষ্ঠিত সমাজের ধর্মনিরপেক্ষ অংশের অন্তর্ভুক্ত সুইডিশ ধারণাগুলি সংস্কার করা উচিত।  ২০১০ সাল থেকে সংগঠনের নতুন চেয়ারম্যান হন তাহির আকান। তিনি সংগঠনটির ব্র্যান্ডকে শক্তিশালী করতে এবং মুসলিম জনগণের বিশেষত তরুণ মুসলমান এবং মুসলিম পেশাদারদের সমর্থন পেতে, মুসলিম শান্তি আন্দোলন শান্তি ও বিচারের জন্য সুয়েডীয় মুসলিমগণ (এসএমপিজে) এর সাথে এই সংগঠনটিকে যুক্ত করেন। এতে বিভিন্ন সংস্থা একসাথে সামাজিক কাজে সহযোগিতা করেছে, এসএমপিজে থেকে আগত তরুণ পেশাদাররা সুইডেনের মুসলিম সমিতি দ্বারা পরিচালিত মসজিদগুলিতে প্রচার চালিয়েছে।  সুয়েডীয় ধর্মীয় সমিতি সহায়তা কর্তৃপক্ষ থেকে পাওয়া অনুদান। ২০১৫২০১৪২০১৩২০১২২০১১২০১০২০০৯২০০৮২০০৭সাংগঠনিক অনুদান২৪,৫৮,১০০২১,১১,৩১০১৩,৮৮,৮০০১৭,৩৮,০০০১৪,৬৫,০০০১৪,০৯,০০০২০,৩০,০০০২০,৭৩,০০০১৯,৮৯,০০০প্রকল্প অনুদান৩,০৯,৩৮১১,১০,০০০১,৮০,০০০৮০,০০০১,০৫,০০০১,০৫,০০০১,৩৪,৩০০৬১,৬০০৫৩,০০০   তথ্যসূত্র   বিষয়শ্রেণী:সুইডেন ভিত্তিক ইসলামী সংগঠন বিষয়শ্রেণী:সুন্নি সংগঠন
কৈরানা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর কৈরানা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-    নাকুর  বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    গাঙ্গোহ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    কাইরানা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  থানা ভবন বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   শামলী বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  কৈরানা লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর প্রদীপ চৌধুরী।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র
মাসুদ অরুণ একজন বাংলাদেশ জাতীয়তাবাদী দল রাজনীতিবিদ এবং মেহেরপুর-১ আসনের সাবেক সংসদ সদস্য। তার বাবা আহম্মদ আলীও একজন সাংসদ ছিলেন।  কর্মজীবন অরুণ ২০০১ সালে বাংলাদেশ জাতীয়তাবাদী দল এর প্রার্থী হিসাবে মেহেরপুর-১ থেকে সংসদ সদস্য নির্বাচিত হয়েছিলেন  । ২০০৮ সালে জালিয়াতি ও আত্মসাতের অভিযোগে তার বিরুদ্ধে মামলা করা হয়েছিল  ।  তথ্যসূত্র  বিষয়শ্রেণী:মেহেরপুর জেলার রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:মেহেরপুর জেলার ব্যক্তি
আহমেদ ইবনে ফাদলান ইবনে আব্বাস ইবনে রশিদ ইবনে হাম্মাদ () ছিলেন ১০ম শতাব্দীর একজন আরব পর্যটক। বাগদাদের আব্বাসীয় খলিফার তরফ থেকে ভলগা বুলগারের রাজার কাছে প্রেরিত দূত হিসেবে তার লিখিত ভ্রমণকাহিনীর জন্য তিনি বিখ্যাত। তার বিবরণে ভলগা ভাইকিংদের বর্ণনা পাওয়া যায়। এতে নৌকাসমেত কবরস্থ করার দৃশ্যের বর্ণনা রয়েছে। তিনি অঘুজ, পেচেনেগ, বাশকির, ও খাজারসহ আরো কিছু তুর্কি জাতিগোষ্ঠীর বর্ণনা দিয়েছেন।   জীবনী  থাম্ব|240px|আহমেদ ইবনে ফাদলানের বিবরণের পান্ডুলিপি (১০ম শতাব্দী)   পটভূমি  সমসাময়িক উৎসগুলিতে আহমাদ ইবনে ফাদলানকে আরব হিসাবে বর্ণনা করা হয়েছিল। তবে, এনসাইক্লোপিডিয়া অফ ইসলাম এবং রিচার্ড এন. ফ্রাই. বলেন যে তার উৎপত্তি, জাতিগততা, তার শিক্ষা, এমনকি তার জন্ম ও মৃত্যুর তারিখ সম্পর্কেও নিশ্চিতভাবে কিছু বলা যায় না।  প্রাথমিক সূত্র দলিলসমূহ এবং ঐতিহাসিক গ্রন্থগুলি থেকে জানা যায় যে আহমদ ইবনে ফাদলান আব্বাসীয় খলিফা আল-মুকতাদিরের দরবারে ফকিহ ছিলেন। তার লেখা থেকে এটা স্পষ্টই প্রতীয়মান হয় যে তার ঐতিহাসিক মিশনে যাত্রা করার আগে তিনি কিছু সময় ধরে আল-মুক্তাদিরের দরবারে দায়িত্ব পালন করছিলেন। তিনি আব্বাসীয় খিলাফতের খেদমতে একজন ভ্রমণকারী এবং ধর্মতত্ত্ববিদ উভয়ই ছিলেন, তা ছাড়া ৯২১ সালের পূর্বে আহমদ ইবনে ফাদলান এবং তার স্ব-প্রতিবেদিত ভ্রমণ সম্পর্কে খুব কমই জানা যায়।   আরও দেখুন   ভলগা বুলগেরিয়া   তথ্যসূত্র    নোট    বই                           আরও পড়ুন   Hermes, Nizar F. The [European] Other in Medieval Arabic Literature and Culture Ninth-Twelfth Century AD (The New Middle Ages). New York: Palgrave, 2012. '' http://www.palgrave.com/products/title.aspx?pid=485411        Frye, Richard N. Ibn Fadlan’s Journey to Russia: A Tenth-Century Traveler from Baghdad to the Volga River. Princeton: Marcus Weiner Publishers. 2005.   বহিঃসংযোগ    Journal of Arabic and Islamic Studies 3 (2000), containing "Ibn Fadlan and the Rūsiyyah", by James E. Montgomery, with an annotated translation of the part of the account pertaining to the Rus.  Judith Gabriel, Among the Norse tribes, 1990, Saudi Aramco World  Encyclopedia of Ukraine  Muslim heritage  Kroraina (in Bulgarian)  Richard N. Frye, "Ibn Fadlan’s Journey to Russia: A Tenth‐Century Traveler from Baghdad to the Volga River"  বিষয়শ্রেণী:৮৭০-এর দশকে জন্ম বিষয়শ্রেণী:৯৬০-এ মৃত্যু বিষয়শ্রেণী:মধ্যযুগীয় আরব ভূগোলবিদ বিষয়শ্রেণী:বাগদাদের লেখক বিষয়শ্রেণী:আরব পর্যটক বিষয়শ্রেণী:১০ম শতাব্দীর লেখক বিষয়শ্রেণী:৯ম শতাব্দীর আরব ব্যক্তি বিষয়শ্রেণী:১০ম শতাব্দীর আরব ব্যক্তি বিষয়শ্রেণী:মধ্যযুগীয় ইসলামি ভ্রমণ লেখক বিষয়শ্রেণী:১০ম শতাব্দীর আব্বাসীয় খিলাফতের ব্যক্তি
কলিসন্তরণোপনিষদ্‌ () বা কলি-সন্তরণ উপনিষদ হল হিন্দুধর্মের ১০৮ টি উপনিষদ এর মধ্যে একটি ছোট উপনিষদ।  কৃষ্ণ যজুর্বেদের অন্তর্গত এই উপনিষদে ‘যথা নামে তথা গুণে’ এই উক্তির বর্ণনায় ‘কলিযুগ’ এর দূষ্প্রভাব থেকে ‘তর’ (পার হওয়ার) জন্য অতি সহজ উপায় বর্ণিত হয়েছে। ‘হরি’ নামের মহিমা বর্ননার জন্য একে হরিনামোপনিষদ্ও বলা হয়ে থাকে।নারদ এবং ব্রহ্মার প্রশ্নোত্তর রূপের অবতারণায় এই উপনিষদ্ এর উৎপত্তি। খ্রিস্টীয় ষোড়শ শতাব্দীতে চৈতন্য মহাপ্রভু এটিকে জনপ্রিয় করে তোলেন। এই ছোটো গ্রন্থটিতে তিনটি মাত্র শ্লোক আছে। এই "হরে কৃষ্ণ" মন্ত্রকে 'মহামন্ত্র’ বলে আখ্যায়িত করা হয়েছে। মন্ত্রে "হরে" দ্বারা পরমেশ্বর ভগবান শ্রীকৃষ্ণের অন্তরঙ্গা শক্তি "শ্রীমতি রাধারানী" কে বুঝানো হয়েছে এবং ৮ বার উচ্চারিত হয়েছে। সেই সঙ্গে ভগবান কৃষ্ণ ও রামের নাম চারবার করে উচ্চারিত হয়েছে। এই গ্রন্থের মতে, এই মন্ত্রটি সজোরে উচ্চারণ করলে কলিযুগের সকল কুপ্রভাব কেটে যায়।   নামকরণ  হিন্দু বিশ্বতত্ত্ব অনুসারে, চার যুগের মধ্যে বর্তমান যুগটি হল কলি যুগ বা কলি। kali , Sanskrit English Dictionary, Koeln University, Germany (2011) ‘সন্তরণ’ শব্দের অর্থ ‘সাঁতার কাটা’।santarana, Sanskrit English Dictionary, Koeln University, Germany (2011) গ্রন্থটির নামের অর্থ তাই, যে জ্ঞানের দ্বারা বর্তমান যুগকে সাঁতরে পার হওয়া যায়।   ইতিহাস  এই ছোট উপনিষদে মাত্র ৩ টি মন্ত্র রয়েছে। নারদ এবং ব্রহ্মার প্রশ্নোত্তর রূপের অবতারণায় এই উপনিষদ্ এর উৎপত্তি। যাতে ‘কলিসন্তরণ’ (কলি যুগের দূষ্প্রভাব হতে বাঁচতে) সহজ উপায়ে ভগবান এর স্মরণ নেওয়া হয়েছে। এই উপনিষদের মূল বিষয় হল ব্রহ্ম (আত্মা) এর উপর যে মায়া নামক আবরণ থাকে, যে মায়ার প্রভাবে ব্রহ্ম সাক্ষাৎকার এর পথে বাঁধা হয়, সেখানে ১৬ নামের মন্ত্র উক্ত মায়াকে দূর করতে সক্ষম। যে মায়া দূর হলে সাধক নিজেকে সেই ব্রহ্ম স্বরূপ জানতে পারে। যেমন মেঘাচ্ছন্ন ‘সূর্য’ বায়ু দ্বারা মেঘ অপসারিত হলে স্বমহিমায় প্রকাশিত হয়ে প্রকট হয়। উপনিষদের শেষে নাম জপের মহিমার সুন্দর বিবরণ দেওয়া হয়েছে যার সাথেই উপনিষদের পরিসমাপ্তিও হয়েছে।  মুক্তিকোপনিষদ্‌ গ্রন্থে ১০৮টি উপনিষদের তালিকায় এই উপনিষদ্‌টির ক্রমসংখ্যা ১০৩।   তথ্যসূত্র    গ্রন্থপঞ্জি            আরও পড়ুন   A soকলিund recording of the Maha-mantra in Kali Santarana Upanishad, Universitat Pompeu Fabra, (Barcelona, Spain), 18 seconds  Translated by K. Narayanasvami Aiyar  Kali Santarana Upanishad,Translation and commentary by Swami Gaurangapada  Kalisantaranaopanishad, Telugu Rendition  Kalisantaranaopanishad, Sanskrit Rendition  বিষয়শ্রেণী:উপনিষদ্‌ বিষয়শ্রেণী:বৈষ্ণব ধর্মগ্রন্থ বিষয়শ্রেণী:নবদ্বীপ বিষয়শ্রেণী:হিন্দু ধর্মগ্রন্থ
স্যার আর্থার ক্লাইভ মরিসন-বেল, ১ম ব্যারোনেট (১৯ এপ্রিল ১৮৭১ - ১৬ এপ্রিল ১৯৫৬), ক্লাইভ মরিসন-বেল নামে পরিচিত, ছিলেন একজন ব্রিটিশ সৈনিক এবং কনজারভেটিভ পার্টির সংসদ সদস্য।   জীবনী  আর্থার ছিলেন স্যার চার্লস মরিসন-বেল, ১ম ব্যারোনেট এবং লুইসা মারিয়া ডাওয়েসের ছেলে।  তিনি ইটন এবং রয়্যাল মিলিটারি কলেজ, স্যান্ডহার্স্টে শিক্ষিত হন এবং ১৮৯০ সালে স্কটস গার্ডে কমিশন লাভ করেন। তিনি বোয়ার যুদ্ধে কাজ করেছিলেন। ১৯০৫ সালে, তার বাবা একটি ব্যারোনেট তৈরি করেছিলেন।  সেই বছরই পরিবারটি ১৯০৫ সালে রয়্যাল লাইসেন্স দ্বারা মরিসনের অতিরিক্ত উপাধি এবং অস্ত্র গ্রহণ করে, চার্লসের মা, মেরি উইলহেলমিনা মরিসন, রয়্যাল নেভি অফিসার জন মরিসনের কন্যা এবং উত্তরাধিকারী।  আর্থার ১৯০৮ সালে মেজর পদোন্নতি লাভ করেন এবং একই বছর সেনাবাহিনী থেকে অবসর গ্রহণ করেন।  ১৯১০ সালের জানুয়ারির সাধারণ নির্বাচনে, মরিসন-বেল হোনিটনের জন্য সংসদ সদস্য (এমপি) নির্বাচিত হন। ১৯১৪ সালে, তিনি প্রথম বিশ্বযুদ্ধের শুরুতে সেনাবাহিনীতে পুনরায় যোগ দেন, ১৯১৫ সালে বন্দী হন এবং ১৯১৮ সালে ইংল্যান্ডে ফিরে আসেন।  মরিসন-বেল ১৯৩১ সাল পর্যন্ত বিরতি ছাড়াই আসনটি ধরে রেখেছিলেন, যখন তিনি অসুস্থতার কারণে অবসর নেন। ১৯২৩ সালের জন্মদিনের সম্মানে তিনি একটি ব্যারোনেট তৈরি করেছিলেন।   তথ্যসূত্র   বিষয়শ্রেণী:হোনিটনের যুক্তরাজ্যের সংসদ সদস্য বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:স্কটস গার্ডস কর্মকর্তা বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৯৫৬-এ মৃত্যু বিষয়শ্রেণী:১৮৭১-এ জন্ম
ইমেল্ডা ম্যারি ফিলোমেনা বার্নাডেট স্টনটন, সিবিই ( জন্ম: ৯ জানুয়ারি ১৯৫৬) হলেন একজন ইংরেজ অভিনেত্রী। রয়্যাল একাডেমি অব ড্রামাটিক আর্ট হতে অভিনয়ের প্রশিক্ষণ গ্রহণের পর তিনি ১৯৭০-এর দশকে রিপারটরি থিয়েটারে অভিনয় শুরু করেন এবং পরবর্তীকালে যুক্তরাজ্যের বিভিন্ন থিয়েটারে কাজ করেন।  স্টনটন লন্ডনে বিভিন্ন ধরনের মঞ্চনাটক ও গীতিনাট্যে অভিনয় করেন এবং তেরোটি অলিভিয়ে পুরস্কারের মনোনয়ন হতে চারটি পুরস্কার অর্জন করেন; ইনটু দ্য উডস (১৯৯১), সুইনি টড (২০১৩) ও গিপসি নাটকে অভিনয় করে তিনটি শ্রেষ্ঠ অভিনেত্রী বিভাগে এবং আ চোরাস অব ডিসঅ্যাপ্রোভাল (১৯৮৫) ও দ্য কর্ন ইজ গ্রিন (১৯৮৫) নাটক দুটিতে অভিনয় করে একটি শ্রেষ্ঠ পার্শ্ব অভিনেত্রী বিভাগে। তার অন্যান্য মঞ্চনাটকগুলো হল দ্য বেগার্‌স অপেরা (১৯৮২), দ্য উইজার্ড অব অজ (১৯৮৭), আঙ্কল ভানিয়া (১৯৮৮), গাইজ অ্যান্ড ডলস (১৯৯৬), এন্টারটেইনিং মিস্টার স্লোয়ান (২০০৯) এবং গুড পিপল (২০১৪)।  স্টনটন ২০০৪ সালে ভেরা ড্রেক চলচ্চিত্র দিয়ে সমালোচকদের নজর কাড়েন এবং এই কাজের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও ভেনিস চলচ্চিত্র উৎসব হতে শ্রেষ্ঠ অভিনেত্রীর জন্য ভল্পি কাপ অর্জন করেন। এছাড়া তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তার অন্যান্য চলচ্চিত্র ভূমিকা হল ন্যানি ম্যাকফি (২০০৫)-এ মিসেস ব্লেদারউইক, দুটি হ্যারি পটার চলচ্চিত্র (২০০৭-২০১০)-এ ডোলরেস জেন আমব্রিজ এবং প্রাইড (২০১৪)-এ হেফিনা হিডন। প্রাইড ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।   তথ্যসূত্র    বহিঃসংযোগ      বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ বেতার অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইউরোপীয় চলচ্চিত্র পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:আইরিশ বংশোদ্ভূত ব্রিটিশ ব্যক্তি বিষয়শ্রেণী:অডিওবই পাঠক বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:ব্রিটিশ ডেমহুড প্রাপ্ত অভিনেত্রী
thumb|180px|“স্বাধীনতা পুরস্কার”-এর স্বর্ণ পদক  ক্রীড়ায় স্বাধীনতা পুরস্কার বাংলাদেশে খেলাধুলা ও ক্রীড়া সংগঠনে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের ক্রীড়া ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই হাবিলদার মোস্তাক আহমদকে “ক্রীড়ায় স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ১৯৭৭  হাবিলদার মোস্তাক আহমদ এ্যাথলেটিকসে অসামান্য নৈপুন্যতা  ১৯৭৮ দেওয়া হয় নি ১৯৭৯ ১৯৮০ ১৯৮১  মরহুম আব্বাস মির্জা ()( – ১৫ আগস্ট ১৯৯০) এ্যাথলেটিকসে অসামান্য নৈপুন্যতা  ১৯৮২ দেওয়া হয় নি ১৯৮৩ ১৯৮৪ ১৯৮৫ ১৯৮৬ মোশাররফ হোসেন(জন্মঃ ১৩ মে ১৯৬৬) সাঁতারে অসামান্য নৈপুন্যতা  ১৯৮৭ দেওয়া হয় নি ১৯৮৮ ১৯৮৯  নিয়াজ মোর্শেদ(জন্মঃ ১৩ মে ১৯৬৬) দাবায় অসামান্য নৈপুন্যতা  ১৯৯০ দেওয়া হয় নি ১৯৯১ মরহুম নায়েব সুবেদার শাহ আলম ()( – ১৫ আগস্ট ১৯৯০) এ্যাথলেটিকসে অসামান্য নৈপুন্যতা  ১৯৯২ দেওয়া হয় নি ১৯৯৩ কাজী আবদুল আলীম(৩১ ডিসেম্বর ১৯৩২ – ২৫ আগস্ট ২০০৭) ক্রীড়া সংগঠনে অসাধারণ নৈপুন্যতা  ১৯৯৪  আতিকুর রহমান শ্যুটিং'এ অসাধারণ নৈপুন্যতা  ১৯৯৫  জাকারিয়া পিন্টু ফুটবলে অসাধারণ নৈপুন্যতা  ১৯৯৬ সালাহ উদ্দিন ফুটবলে অসাধারণ নৈপুণ্যতা  ১৯৯৭ দেওয়া হয় নি ১৯৯৮ শহীদ শেখ কামাল ()(৫ অগাস্ট ১৯৪৯ – ১৫ আগস্ট ১৯৭৫) ক্রীড়া সংগঠনে অসামান্য নৈপুন্যতা  ১৯৯৯ 75px প্রয়াত ব্রজেন দাস ()(৯ ডিসেম্বর ১৯২৭ – ১ জুন ১৯৯৮) সাঁতারে অসামান্য নৈপুন্যতা  ২০০০  মরহুমা সুলতানা কামাল (খুকী) ()( – ১৫ আগস্ট ১৯৭৫) এ্যাথলেটিকসে অসামান্য নৈপুন্যতা  ২০০১ 75px বাংলাদেশ ক্রিকেট বোর্ড(স্থাপিতঃ ১৯৭২) বিভিন্ন ক্রিকেট প্রতিযোগিতায় নৈপুন্যতা  ২০০২ দেওয়া হয় নি ২০০৩ ২০০৪ 75px বাংলাদেশ আনসার ও ভিডিপি(স্থাপিতঃ ১৯৪৮) বিভিন্ন ক্রীড়া প্রতিযোগিতায় নৈপুন্যতা  ২০০৫ দেওয়া হয় নি ২০০৬ ২০০৭ ২০০৮ ২০০৯ ২০১০ ২০১১ ২০১২ ২০১৩ ২০১৪ ২০১৫ ২০১৬ ২০১৭ ২০১৮ এখনও ঘোষিত হয় নি ২০১৯ এখনও ঘোষিত হয় নি   আরও দেখুন   স্বাধীনতা পুরস্কার;  ক্রীড়ায় স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
This template displays the numeric composition of a thing in terms of its sub-units. For example, it is frequently used as part of  to show the number of seats a given political party holds in a legislature.   ব্যবহার   {{Composition bar|amount|total|color}}   amount is the number of sub-units  total is the total number of sub-units possible  color is a valid web color, which can be specified either by name, as a hex triplet (#rrbbgg), or hex triplet.In the case of political parties, most will have their logo color avaiable in  templates.   উদাহরণ    কোড  ফলাফল {{গঠন দণ্ড|৫০|১০০|red}}  {{গঠন দণ্ড|৫০|১০০|#9999FF}}  {{গঠন দণ্ড|৫০|১০০|{{দলের রং|সর্বভারতীয় তৃণমূল কংগ্রেস}}}}  {{গঠন দণ্ড|৫০|১০০|rgb(255,255,16)}}    আরও দেখুন                       বিষয়শ্রেণী:টেমপ্লেট বাস্তবায়ন বিবরণ বিষয়শ্রেণী:গ্রাফিক টেমপ্লেট